**Intézkedések fertőzéssel érintett intézmények esetében**

2022. január 15. napjától az eddig a 7-12. évfolyamon alkalmazott eljárásrendet kell alkalmazni az 1 -6. évfolyamokon is. Ez azt jelenti, hogy amennyiben egy iskolai tanuló esetében COVID-19 fertőzés igazolódik, a fertőzött tanuló a járványügyi protokollnak megfelelően 7 nap karanténba kerül, amely 7 nap után akkor kerülhet megszüntetésre, ha a beteg már legalább 3 napja láztalan és a légúti tünetei megszűntek. Három nap tünetmentesség esetén, a tünetek kezdetétől számított 5. napon végzett negatív gyorsteszt eredmény esetén az elkülönítés feloldható, és a tanuló visszatérhet az intézménybe.

Az érintett osztályban, tanulócsoportban folytatódik a jelenléti munkarend szerinti nevelés- oktatás azon tanulók számára, akik oltottak. A fertőzöttel kontaktszemélynek minősülő, nem oltott tanulók 5 napra karanténba kerülnek, számukra ezen idő alatt az intézmény gondoskodik az előrehaladáshoz szükséges információk (így különösen a feldolgozott tananyag, a házi feladat) megküldéséről. Azokban az osztályokban, ahol a tanulók egy része a fentiek miatt átmenetileg nem vehet részt a jelenléti oktatásban, lehetséges olyan módon megszervezni az oktatást, hogy az otthon lévők online módon bekapcsolódhassanak.

A fentiek értelmében egész osztályra vagy feladat-ellátási helyre vonatkozóan további intézkedésig nem rendel el az Operatív Törzs tantermen kívüli, digitális munkarendet, az intézményeknek saját hatáskörben, a fentiekben leírt szabályok szerint kell eljárniuk.

Ennek megfelelően, amennyiben igazolt COVID-19 fertőzés történik az iskolában, azt 2022. 01. 15.

napjától kezdődően továbbra is be kell jelenteni a járványügyi hatóságnak.